cyanic-selkie/wikianc huggingface dataset:
Philipp Krementz
Biskop
Som biskop av Ermeland i Østpreussen deltok han på Vatikankonsilet fra 1869 til 1870. Der ble dogmet om pavens ufeilbarlighet vedtatt, men da var ikke biskop Kremenz til stede. Han hadde under debattene tilkjennegitt seg selv om infallibilitetsmotstander, og reiste med 54 andre biskoper fra Roma før det kom til den høytidelige sluttavstemningen den 18. juli 1870. Han bøyde seg for flertallets beslutning, og kunngjorde infallibilitetsdogmet i sitt bispedømme. I 1872 ekskommuniserte han fem antiinfallibilistiske geistlige i sitt bispedømme, noe som førte til en konflikt med den prøyssiske stat.
Erkebiskop av Köln, kardinal
Han ble i 1885 utnevnt til erkebiskop av Köln, og ble kreert til kardinal i 1893 av pave Leo XIII, med San Crisogono som tittelkirke. Han måtte vie all sin kraft til å gjenopprette og gjenoppbygge etter de skader som erkebispedømmet og dets forvaltning hadde lidd under den ti år lange kulturkampen, da den katolske kirke i Tyskland ble diskriminert av øvrigheten.
Mot slutten av sitt liv ble han mentalt forstyrret, og det var bare med stort besvær at folk rundt ham klarte å få ham fra å forkynne en forutsigelse om at verden ville gå under i 1950.
Episkopalgenealogi
Hans episkopalgenealogi er:
Welwyn Garden City
Welwyn Garden City (omtalt lokalt som «WGC» eller «Welwyn Garden») er en by i Hertfordshire i England. Den er lokalisert omtrent 31 km fra Kings Cross i London. Den er den andre hagebyen i England, grunnlagt i 1920, og en av de første planlagte byer, utpekt i 1948. Welwyn Garden City er et klassisk eksempel på hagebyen, en idé skapt av Ebenezer Howard og først gjennomført ved byggingen av Letchworth i 1903. Ebenezer Howard bodde selv i Welwyn Garden City. Den er unik i både å være en hageby og en planlagt by, og eksemplifiserer fysisk, sosialt og kulturelt planleggingsidealene for den perioden hvor den ble bygget. Ved folketellingen i 1991 hadde byen en befolkning på 45 452 innbyggere, noe som økte til 46 812 i 2001, og veksten fortsatte i 2011 med 48 380 innbyggere.
Styre
Welwyn Garden City er en del av kommunen (borough) Welwyn Hatfield og består av sju lokale valgdistrikt. Byen ligger i grevskapet Hertfordshire og i den parlamentariske valgkretsen Welwyn Hatfield. Den nærmeste byen er Hatfield og landsbyen Welwyn har egne råd (parish council) med begrenset ansvar, men Welwyn Garden City har intet.
Østerdal Garnison
Østerdal Garnison (ØG) er en militær garnison i Østerdalen i Innlandet.
Garnisonen som er Hærens hovedbase i Sør-Norge, består to militærleirer; Rena leir i Åmot kommune og Terningmoen leir i Elverum kommune. Elverum tekniske verksted (ELTV), like utenfor Terningmoen, er også en del av ØG.
Skyte- og øvingsområdene tilhørende ØG (Rødsmoen, Regionfelt Østlandet og Terningmoen øvingsområde) strekker seg tilsammen over flere kommunegrenser og blir mye brukt av flere avdelinger fra hele Forsvaret.
ØG huser bl.a. Hærens våpenskole, FLO base Østerdalen, Operasjonsstøtteavdelingen for Hæren, Forsvarsbygg, Hærens befalskole samt andre avdelinger (se artikkel for hver leir).
Eggjenibba
Eggjenibba (også skrevet Eggenibba og Eggenipa) er et fjell ved Byrkjelo i Gloppen kommune i Vestland, med en topphøyde på 1 338 moh. Toppen er et markant landemerke i bygda, og danner inngangsporten til Votedalen fra nord.
Eggenipa Opp er et motbakkeløp med toppen av Eggenipa som mål.
Ragnar Andersen
Ragnar Andersen (født 29. april 1947 i Arendal) er ph.d. i teologi og prest i Det evangelisk-lutherske kirkesamfunn. Han var tidligere prest i Den norske kirke.
Prest
Deretter foretok han fordypende studier om den lutherske reformasjonen, og var reiseprest i «Hordalandsaksjonen mot fosterdrapsloven / Ja til livet Norge» 1987–88. Han var sokneprest i Kvæfjord 1989–93.
Oppsigelse: I 1991 ble Andersen oppsagt som sokneprest etter en intens kirkestrid. Herredsretten gav han i 1993 medhold i at oppsigelsen ikke var lovhjemlet, men gav staten medhold i dens subsidiære påstand om at han måtte fratre på grunn av forholdene i menigheten.
Ragnar Andersen var del av nettverket rundt abortmotstanderen Børre Knudsen (1937-2014). I 1997 deltok Andersen ved en omstridt bispevigsel av Børre Knudsen i Kautokeino. Da truet KrF-statsråd Jon Lilletun med å frata Andersen, Børre Knudsen og flere andre prester retten til å utføre kirkelige tjenester.
Ragnar Andersen fikk første gang et statsstipend i 2001 (for 2002–2004). Han ble statsstipediat på ny fra 1. juni 2005 frem til pensjonering i 2014.
Kirkehistoriker
Han er engasjert i kirkehistorisk forskningsarbeid, og tok doktorgrad i 2011 ved Menighetsfakultetet, med avhandlingen ''«Concordia Ecclesiae. En undersøkelse av spenning og sammenheng i Philipp Melanchthons teologi og innsats for kirkelig enhet, særlig i 1527-1530.»''
Han er østlandskontakt for Aksjon La Barna Leve, og ble i 2009 formann i Østfold lokallag av Foreningen For Bibel og bekjennelse.
Prest i Det evangelisk-lutherske kirkesamfunn (DELK)
Fra 23. september 2013 ( trettiårsdagen for høyesterettsdommen i Børre Knudsen-saken) ble han medlem av og prest i Det evangelisk-lutherske kirkesamfunn (DELK).
Tumnus
Tumnus er en oppdiktet figur i Narniabøkene av C.S. Lewis. Han er sentral i Løven, heksa og klesskapet og opptrer også i Hesten og hans gutt.
Tumnus er en faun, og forfatteren beskriver at han har rødlig, krøllete hår, brune øyne, et kort og tilspisset skjegg, horn i pannen, klover, geitebein med skinnende brunt hår, et «merkelig, men hyggelig lite ansikt», en lang hale, og at han er «bare litt høyere enn Lucy selv».
Han er nær venn av Lucy Pevensie, og er den første skapningen hun møter i Narnia. Tumnus er også den første skikkelsen fra Narnia som blir introdusert i serien. Lewis fortalte senere at den første historien om Narnia, Løven, heksa og klesskapet, kom til ham fra et enkelt bilde han hadde i hodet av en faun med paraply, som bar på pakker gjennom en snødekt skog. På den måten var Tumnus den første inspirasjonen for hele Narniaserien.
Brusetkollen skole
Brusetkollen skole er en offentlig skole med tilrettelagt opplæring. Skolen ligger i Asker og er eid av Oslo Sanitetsforening gjennom Oslo Sanitetsforening Brusetkollen AS. Skolen samarbeider med Oslo kommune om elever med utfordrende atferd.
Mounir Barek
Mounir Barek (født 22. mars 1960) er en tunisisk volleyballspiller.
Brusetkollen skole
Skolen ble etablert i 1920 som en friluftsskole. Etablerer var lærer Tilla Valstad, som var lærer ved Vaterland skole. Målgruppen var bybarn fra østkanten av Oslos indre by. Barna ble valgt ut etter mål og vekt, antatt at de var utsatt for å bli smittet med tuberkulose. Skolens undervisning foregik utendørs, og var praktisk rettet.
Dagens elever får tilbudet på grunn av atferdsvansker og sosiale og emosjonelle utfordringer. Tilbudene er delt i korttidsplasser på 8 til 10 uker og langtidsplasser på 3 til 6 måneder. Skolen tilbyr også sin kompetanse innen opplæring og veiledning utad.
Mounir Barek
Han representerte Tunisia under Sommer-OL 1984 i Los Angeles, hvor han ble nummer 9.
Königssee (innsjø)
Königssee er en innsjø i Berchtesgaden-Alpene helt sydøst i Tyskland (Bayern). Den ligger på 603 meter over havet, er opptil 189 meter dyp, har et areal på 5,2 km² og et tilsigsfelt på 136 km².
Königssees spektakulære skjønnhet skyldes de høye fjellveggene som omgir den fra tre sider. Den 7,5 km lange og mellom 1200 og 250 meter smale sjøen ligger mellom Watzmannmassivet i vest og Hagengebirge i øst (opptil 2713 resp. 2363 moh.). I syd ender den i Steinernes Meer (opptil 2655 moh.). På nordsiden ligger sjøens avløp, Königsseer Ache, som drenerer mot Salzach (og via Inn til Donau). Ved avløpet ligger det eneste tettstedet ved Königssee, som også heter Königssee og hører til kommunen Schönau am Königssee. Verdens første kunstfrosne bob- og akebane ble bygd der i 1968.
Kvitsøy
Kvitsøy er en øy og en kommune i Rogaland. Den omgis av de ytre deler av Boknafjorden; mot nord ligger Karmøy og Bokn, og mot øst Rennesøy og Randaberg.
Kvitsøy er landets minste kommune målt i areal, med kun 6,29 km².
Det blir gitt ut ei lokalavis på Kvitsøy, Kvitsøypatrioten, som blir gitt ut fire ganger i året. Utgiver er Kvitsøy Idrettslag (KIL).
Kvitsøy trafikksentral er kontrollsentral for skipstrafikken mellom Jærens rev og Bømlafjorden.
Historie
På Kvitsøy finnes et 3,9 meter høyt steinkors fra kristendommens første dager i Norge. I tillegg til å være et kristent symbol ble det også benyttet som seilingsmerke. Like ved steinkorset ligger ruinene av St. Clemenskirken. Denne ble etter sagnet revet i 1270. Døpefonten fra St. Clemenskirken er funnet og fungerer som døpefont i dagens kirke, som ble bygget i 1600.
I kommunen var det en stor radiosender, et sendeanlegg for sendinger på kortbølge- og mellombølge. Radiosenderen ble omtalt som «Kvitsøysenderen» eller som «Kvitsøy kringkaster». Antennemastene, som var 115 meter høye, var et lett gjenkjennelig landemerke inntil de ble revet i mai 2012.
Tusenårssted
Kommunens tusenårssted er en modell av et vippefyr ved siden av nåværende fyr, Kvitsøy fyr. Modellen er av vippefyret som ble reist i år 1700.
Fastlandsforbindelse
Da T-forbindelsen til Karmøy åpnet 5. september 2013, ble ferjeforbindelsen nordover til Skudeneshavn lagt ned. Gjennom veiprosjektet Rogfast skal Kvitsøy få fastlandsforbindelse gjennom Kvitsøytunnelen og Boknafjordtunnelen. Prosjektet er politisk vedtatt og skal etter planen påbegynnes høsten 2017 eller 2018. Tunnelene skal stå klare til bruk ved årsskiftet 2025–2026.
Cyclommatus cupreonitens
Cyclommatus cupreonitens er en bille som hører til familien hjortebiller (Lucanidae) i gruppen skarabider (Scarabaeoidea).
Myopsocometes
Myopsocometes er en slekt av underamilie av trebukker (Cerambycidae).
Cyclommatus cupreonitens
Utseende
En middelsstor til stor (hannen 26-65 millimeter lang), blank, brunlig hjortebille. Denne arten har kobberaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, nokså rette mandibler med en kraftig, innoverrettet tann et stykke innenfor midten. Mandiblene er sagtakkede ytterst i spissen, etter en nokså lang, innoverrettet tann. Antennene er ganske lange og tynne, omtrent så lange som hodets bredde. Hodet har opphøyde sidekjøler. Pronotum utvider seg litt forover. Dekkvingene er uten synlig punktering. Beina er slanke, lårene gulbrunlige. Hunnen er mye mindre enn hannen, rødbrun med litt vage, mørkere lengdestriper på sidene, uten forstørrede kjever, i motsetning til hannen er kroppen tydelig og tett punktert.
Myopsocometes
Utseende
Middelsstore, slanke, brunlige trebukker, forkroppen kan være rødlig. Antennene er kraftige og lengre enn kroppen. Hodet er rundet, pronotum sekskantet med en tann midt på hver sidekant. Dekkvingene er jevnbrede, «skuldrene» gulaktige, beina middels lange med litt fortykkede lår.
Cyclommatus cupreonitens
Levevis
Larvene utvikler seg i råtne trestammer.
Myopsocometes
Levevis
Som andre trebukker lever larvene av de fleste artene i død ved. De voksne billene er oftest nattaktive.
Cyclommatus cupreonitens
Utbredelse
Arten lever på Sumatra.
Myopsocometes
Utbredelse
Slekten er utbredt i Brasil.
Atelier Nord
Atelier Nord er en prosjektbase til støtte for mediekunst, beliggende i Oslo.
Atelier Nord ble stiftet i 1963 som et grafikkverksted, men fikk på begynnelsen av 1990-tallet sin nåværende profil som en støttespiller for kunstnere som arbeider med ny teknologi. Institusjonen produserer utstillinger og konferanser, og tilbyr workshops og kurs i tillegg til utleie av teknisk utstyr til kunstnere som arbeider med elektroniske uttrykk, som lyd, video eller digital kunst.
Atelier Nord er en selvstendig stiftelse med statlig driftsstøtte. Stiftelsen er en del av PNEK, et nettverk av norske organisasjoner som arbeider med produksjon av elektronisk kunst.
Svoldalstunnelen
Svoldalstunnelen er en 204 meter lang veitunnel i Kvinnherad kommune i Vestland. Den er en del av fylkesvei 500. Den ble åpnet i 1970.
Atelier Nord
Siden september 2008 har Atelier Nord sine lokaler i Kunstnernes Hus.
Diffusjonisme
Diffusjonisme er et begrep innenfor kulturantropologi og kulturgeografi som omhandler spredning av kulturelle elementer og kultursystemer. Kulturell diffusjon, som første gang ble begrepsfestet av Alfred L. Kroeber i sin innflytelsesrike avhandling Stimulus Diffusion, dreier seg om spredning av for eksempel ideer, stiler, religioner, teknologier, språk og lignende mellom individer, enten innenfor en enkelt kultur eller fra en kultur til en annen. Den er forskjellig fra diffusjonen av innovasjoner innenfor en enkelt kultur. Diffusjon på tvers av kulturer er et godt attestert og også et ukontroversielt fenomen. For eksempel er praksisen med jordbruk allment antatt å ha spredt seg fra et sted i Midtøsten til hele Eurasia for mindre enn 10,000 år siden, etter å ha blitt adoptert av mange eksisterende kulturer.
Idéen om transkulturell diffusjonisme har stått spesielt sterkt i Tyskland og Østerrike. Det fremste navnet i Tyskland innen den geografisk-antropologiske retningen var Friedrich Ratzel. Han rettet spesiell fokus på folkvandringer. Han var blant annet sterk motstander av tanken om at kulturelle fenomener kan oppstå parallelt ulike steder på jorden, og forklarte likheter som resultat av migrasjon og kulturlån. I Østerrike ble diffusjonsteoriene frontet av Fritz Graebner og Wilhelm Schmidt. De stilte metodiske krav til forskningen som gikk ut på at det skulle tas hensyn til form-, mengde- og kontinuitetskriterier når det skulle fastslås om kulturkontakter hadde funnet sted. Ved hjelp av disse metodene kunne man ringe inn kulturkretser.
I Storbritannia sto navn som W.H.R. Rivers, Grafton Elliot Smith og William James Perry i spissen for den diffusjonistiske skolen. Ettersom diffusjonismen forestilte seg mennesket som bare sjelden i stand til innovasjon mente for eksempel Smith at all kulturutvikling begynte i Egypt. De nåværende kulturformene var bare variasjoner eller i verste fall degenereringer av en virkelig høykultur. Rivers gjennomførte også feltstudier, blant annet deltok han i en ekspedisjon til Torresstredet i 1898.
Typer
Det finnes fire hovedtyper av kulturell diffusjon:
Mekanismer
Interkulturell diffusjon kan skje på mange måter. Immigranter vil ofte ta med seg sin kultur. Ideer kan bæres av transkulturelle besøkende som handelsreisende, oppdagelsesreisende, soldater, diplomater, slaver, og innleide håndverkere arbeidskraft. Teknologisk diffusjon har ofte skjedd ved at et samfunn har lokket til seg dyktige forskere eller arbeidere med høy lønn eller annen oppmuntring. Transkulturelle ekteskap mellom to nabokulturer har også bidratt. Spredningen kan skje gjennom brev eller bøker (og i moderne tid gjennom andre medier i tillegg).
Diffusjonsmekanismene kan deles inn i tre kategorier:
Oman under Sommer-OL 1992
Oman under Sommer-OL 1992. Fem mannlige sportsutøvere fra Oman deltok i to sporter, friidrett og skyting under Sommer-OL 1992 i Barcelona. Det var tredje gangen som Oman deltok i et sommer-OL, de vant ikke noen medaljer.
Arkeologiåret 1816
Arkeologiåret 1816 er en oversikt over blant annet utgravninger, fødte og avdøde personer med tilknytning til arkeologi i 1816.
Votedalen
Votedalen eller Våtedalen er et dalføre fra Klakegg i Sunnfjord i sør til Byrkjelo i Gloppen i nord.
Dalen er en U-dal, dannet av isbreer under tidligere istider. Votedalselva renner gjennom dalen fra sør til nord, og munner ut i Bergheimsvatnet ved Byrkjelo. Videre renner Breimselva gjennom bygda Breim til Breimsvatnet mot vest. Elva har et godt fiske for ørret. Europavei 39 ligger langs elva gjennom hele dalen. Kjøreveien gjennom Votedalen var ferdig i 1889 og erstattet da ruten over Breimsvatnet som hovedvei mellom Nordfjord og Sunnfjord. Klakegg danner vannskille mot Paulselva som renner ut i Breimsvatnet. Ved Klakegg går Stardalselva (som tar i mot smeltevann fra Jostedalsbreen) over i Votedalselva. Sanden i dalbunnen av Votedalen skriver seg fra isbreens sliping av fjellet på opp mot 1 millimeter årlig.
I den sørlige delen av dalen er den ubebodd, og bratte fjell omkranser dalen nordover, der landemerket Eggjenibba ved Byrkjelo er det mest kjente. Nærmere Byrkjelo ligger en del gårder på østsiden av dalen, med Sandal, Egge og Gåsemyr som de største. Geitedrift er vanlig her, mens gården Gåsemyr også har campinghytter til leie. Lengst mot nord ved Bergheimsvatnet, ligger gården Hjelle på vestsiden av dalen og gården Bergheim ved dalens slutt.
Universität St. Gallen
Universität St. Gallen (HSG) er et universitet i St. Gallen i Sveits som ble grunnlagt som handelsakademi i 1898. Det konsentrerer seg om bedriftsledelse, økonomi, samfunnsvitenskap og internasjonal politikk. Universitetet hadde i 2016 8,337 studenter og 2,824 ansatte. Andelen utenlandske studenter er fastsatt til maksimalt en firedel. Hver tredje økonomistudent i Sveits studerer ved Universität St. Gallen.
Universitetet er underlagt kantonen St. Gallen.
Herichthys
Herichthys er en gruppe ciklider i underfamilien Cichlasomatinae. De fleste artene er endemiske til Mexico, men Texas-cikliden finnes også naturlig sør i Texas.
Tidligere arter (utvalg)
Følgende arter har på et eller annet tidspunkt vært regnet til Herichthys, men siden blitt flyttet til andre slekter:
Frankoprovençalsk
Frankoprovençalsk eller arpitansk er et romansk språk som tales av noen titusen mennesker i vestlige Sveits, østlige Frankrike, nordvestlige Italia og enkelte enklaver i provinsen Foggia i sørlige Italia. Språket har siden middelalderen hatt en stor utbredelse, men holder på å bli fortrengt av fransk og delvis italiensk. Frankoprovençalsk har flere særegne dialekter og er adskilt fra, men nært beslektet med flere romanske språk: Langues d'oïl, oksitansk, gallo-italisk og retoromansk. Betegnelsen «frankoprovençalsk» ble gitt til språket av Graziadio Isaia Ascoli på 1800-tallet ettersom det delte trekk med fransk og provençalsk uten å tilhøre noen av dem. Et nyord, arpitansk, har blitt en populær betegnelse for språket og av de som snakker det.
Frankoprovençalsk var gjennom århundrer det dominerende språket i det østlige Frankrike og Savoie, og hadde sitt kulturelle sentrum i Lyon. Det ble talt i store deler av de nåværende franske regionene Auvergne-Rhône-Alpes‎ og Bourgogne-Franche-Comté. Frankoprovençalsk var også språket som ble talt i de delene av Sveits som i dag er franskspråklige (med unntak av Jura, som alltid har vært fransktalende), i Aostadalen (dagens Italia) og noen daler nord i Piemonte. I Frankrike og Sveits begynte frankoprovençalskens tilbakegang med den franske revolusjon, siden bruk av frankoprovençalsk og andre franske «dialekter» ble sett på som reaksjonær og slått ned på av myndighetene. I Italia begynte tilbakegangen først med italieniseringen under fascismen på 1920-tallet.
Çamaş
Çamaş er en by med 8 118 innbyggere (2017) i den tyrkiske provinsen Ordu. Den ligger nordøst for Kabataş, nordvest for Gürgentepe, sør for Fatsa, sørøst for Ünye øst for Kumru og vest for Ulubey.
Frankoprovençalsk
Situasjonen i dag er dermed at det i Frankrike praktisk talt ikke fins foreldre som snakker frankoprovençalsk med sine barn, slik at språket om kort tid vil være forsvunnet som talespråk. De franske dialektene i området er imidlertid sterkt påvirket av frankoprovençalske elementer. I den sveitsiske kantonen Valais tales frankoprovençalsk fremdeles i enkelte kommuner (spesielt Evolène). Det største sammenhengende frankoprovençalsktalende enkeltområde er i dag Aostadalen. Inntil begynnelsen av 1900-tallet var denne regionen nesten rent frankoprovençalskspråklig. I dag er imidlertid andelen av befolkningen som angir frankoprovençalsk som morsmål, sunket til rundt 15 %. Resten har gått over til fransk eller italiensk.
Steen Wrist Ørts
Steen Wrist Ørts (født 1980) er en dansk politiker for Socialdemokratiet. Han er borgermester i Fredericia kommune i Region Syddanmark fra 2021.
Forgjengeren Jacob Bjerregaard gikk av som borgermester før perioden var over og Ørts overtok fra 1. januar 2021.
Nobelprisen
Nobelprisene er fem priser innstiftet av industrimannen Alfred Nobel som utdeles årlig av svenske og norske komiteer som anerkjennelse av kulturelle, vitenskapelige og politiske fremskritt. Nobel etablerte prisene gjennom sitt testamente i 1895. De fem prisene, i fysikk, kjemi, fysiologi eller medisin, litteratur og fred, ble første gang utdelt i 1901. Fredsprisen deles ut i Oslo, mens de andre prisene deles ut i Stockholm. Hver nobelpris er regnet som den mest prestisjetunge prisen innenfor sitt område.
Kungliga Vetenskapsakademien velger i henhold til testamentet ut vinnerne av nobelprisene i fysikk og kjemi. Nobelförsamlingen vid Karolinska Institutet ved Karolinska Institutet velger vinnerne av nobelprisen i medisin, Svenska Akademien velger vinnerne av nobelprisen i litteratur og Den Norske Nobelkomite, utpekt av Stortinget, velger vinnerne av Nobels fredspris.
Hver mottaker, eller prisvinner, mottar en gullmedalje, et diplom og en sum penger som avhenger av Nobelstiftelsens inntekt det året. I 2010 var hver premie verdt 10 millioner svenske kroner. Prisen kan ikke deles ut posthumt med mindre vinneren av prisen har dødd etter at tildelingen ble kunngjort. En pris kan heller ikke deles mellom flere enn tre personer. Gjennomsnittlig antall vinnere per pris har økt betydelig over det 20. århundre.
I 1968 innstiftet Sveriges Riksbank prisen Sveriges Riksbanks pris i økonomisk vitenskap til minne om Alfred Nobel. Den første prisen ble tildelt i 1969. Prisvinnerne velges av Kungliga Vetenskapsakademien. Selv om det ikke er en nobelpris, blir den utdelt under det samme arrangementet som de fire nobelprisene i Stockholm.
Historie
Alfred Nobel ble født 21. oktober 1833 i Stockholm, Sverige, og inn i en familie av ingeniører Han var kjemiker, ingeniør, og oppfinner. I 1895 kjøpte Nobel Bofors jern- og stålmølle, som han omgjorde til en stor våpenfabrikk. Nobel oppfant også ballistitt, en forløper til mange røykfrie militære eksplosiver, spesielt korditt, det britiske røykfrie kruttet. Nobel var selv involvert i et søksmål for brudd på patentloven med korditt. Nobel la seg opp en formue mens han levde, det meste av det fra hans 355 oppfinnelser hvorav dynamitt er den mest berømte.
I 1888, hadde Nobel den ubehagelige overraskelsen av å lese sin egen nekrolog med tittelen Dødens handelsmann er død i en fransk avis. Det var imidlertid Alfred Nobels bror Ludvig Nobel som var død. Artikkelen satte Nobel ut av fatning og det gjorde ham bekymret for hvordan han ville bli husket. Dette inspirerte ham til å endre sitt testamente. I tillegg var han inspirert av den østerrikske forfatteren og pasifisten Bertha von Suttner som han ble kjent med i 1875, da hun jobbet en uke som hans sekretær. Brevvekslingen mellom de to viser hvordan hun inspirerte han til å engasjere seg i fredssaken. 10. desember 1896 døde Alfred Nobel i sin villa i Sanremo, Italia etter en hjerneblødning, 63 år gammel.
Til utbredt overraskelse spesifiserte Nobels testamente at hans formue skulle brukes til å lage en rekke priser for dem som gjør de «største framskrittene for menneskeheten» i fysikk, kjemi, fred, medisin, og litteratur. Nobel skrev flere testamenter i sin levetid, og det siste ble skrevet et år før han døde og undertegnet i den svensk-norske klubben i Paris 27. november 1895. Nobel testamenterte 94 % av sin forvaltningskapital, 31 millioner svenske kroner (ca. 186,000,000 $ i 2008), for å etablere de fem nobelprisene. På grunn av skepsisen rundt testamentet, var det ikke før den 26. april 1897 at det ble godkjent av Stortinget i Norge. Forvalterne av Nobels testamente, Ragnar Sohlman og Rudolf Lilljequist, dannet Nobelstiftelsen for å ta vare på Nobels formue og organisere tildelingen av premier.
Tildelingsseremoniene
Bortsett fra Fredsprisen, blir nobelprisene presentert i Stockholm under den årlige prisutdelingen 10. desember, på årsdagen for Nobels død. Mottakernes forelesninger avholdes normalt i dagene før prisutdelingen. Fredsprisen og mottakernes forelesninger blir presentert på den årlige prisutdelingen i Oslo, den 10. desember. Prisens seremonier og tilhørende banketter er typisk store internasjonale arrangementer. Seremoniene i Sverige avholdes i Stockholms konserthus med påfølgende nobelbankett ved Stockholms stadshus. Nobels fredspris har blitt tildelt ved Det Norske Nobelinstitutt (1905–1946), ved aulaen på Universitetet i Oslo (1947–1989), og i Oslo rådhus (1990–).
Høydepunktet ved nobelprisutdelingen i Stockholm er når hver nobelprisvinner mottar prisen fra hendene til kongen av Sverige. I Oslo presenterer lederen for Den Norske Nobelkomite Nobels fredspris i nærvær av kongen av Norge. Siden 1902 har kongen av Sverige presenterte alle premiene, bortsett fra fredsprisen, i Stockholm. I starten var ikke Kong Oscar II spesielt glad i tildelinger av store premier til utlendinger, men skal ha ombestemt seg etter at han ble oppmerksom på verdien av publisiteten disse prisene tilførte Sverige.
Nobelbanketten
Etter prisutdelingen i Sverige avholdes det en bankett på Stockholm stadshus med den svenske kongefamilien og rundt 1,300 gjester til stede. Banketten har en treretters meny, underholdning og dans. Banketten blir i stor utstrekning dekket av lokale og internasjonale medier. Før 1930 ble banketten i Sverige holdt i ballsalen på Stockholms Grand Hotel.
Seleneuplectus
Seleneuplectus er en artsrik gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).
Nobelprisen
Nobelbanketten
Fredsprisbanketten avholdes på Grand Hotel i Oslo etter utdelingen. I tillegg til prisvinneren inkluderer gjestelisten Stortingspresidenten, statsministeren, representanter fra næringsliv og (siden 2006) Kongen og Dronningen av Norge. Totalt er det ca. 250 gjester til stede, som alle får et femretters måltid. For første gang i historien ble banketten kansellert i Oslo i 1979, fordi prisvinneren Moder Teresa nektet å delta, og sa at pengene ville bli bedre brukt på de fattige. Moder Teresa brukte istedenfor 7000 dollar fra banketten for å holde en middag for 2,000 bostedsløse på første juledag.
Seleneuplectus
Utseende
Små (ca. 2 millimeter lange), avlange biller med korte dekkvinger. På farge er de gjerne mer eller mindre rødbrunlige. De skiller seg fra de fleste andre køllebiller på sin slanke kroppsform. Hodet er omtrent firkantet med markerte bakhjørner, små, runde fasettøyne og groper i pannen. Antennene er middels lange og ganske kraftige, leddene bredere enn lange. De tre ytterste leddene danner en løs kølle, særlig det siste leddet er forstørret. Pronotum er omtrent så langt som bredt, med rundede sider, bredest litt foran midten. Det har gjerne noen små groper. Dekkvingene er rundede, glatte, uten punktstriper, og ganske korte. Bakkroppen er sylindrisk, beina ganske korte med tre-leddete føtter.
Nobelprisen
Nobelforedrag
Ifølge vedtektene for Nobelstiftelsen må prisvinner gi en offentlig forelesning på et emne relatert til temaet i prisen deres. Disse forelesningene forekommer normalt i løpet Nobeluken, før prisutdelingen, men dette er ikke obligatorisk. Prisvinneren er kun forpliktet til å gi forelesningen innen seks måneder etter å ha mottatt prisen. Noen har også holdt dem enda senere. For eksempel vant USAs president Theodore Roosevelt fredsprisen i 1906, men ga sitt foredrag i 1910 etter sin presidentperiode. 16. juni 2012 holdt Aung San Suu Kyi sitt nobelforedrag i Oslo rådhus, over tjue år etter at hun ble tildelt Nobels fredspris. Forelesningene er organisert av den samme foreningen som velger prisvinnerne.
Fredspriskonserten
Siden 1994 har det i Oslo vært arrangert en konsert til ære for årets vinner av fredsprisen. Arrangementet, som kalles Nobels fredspriskonsert, har med internasjonale artister og kringkastes i mange land.
Seleneuplectus
Levevis
De kan blant annet finnes under barken på døde trær, i råtten ved og hule trær..
Nobelprisen
Prisen
Prisen består av en medalje, et diplom og en pengesum. Prisen kan deles ut til privatpersoner eller organisasjoner. Prisen tildeles enkeltvis, eller kan deles av to eller tre mottakere, men kan aldri mottas av mer enn tre vinnere. Regelen om at høyst tre personer innen hvert fagområde kan dele en pris har i nyere tid blitt et problem, ettersom forskning i dag ofte gjøres som et lagarbeid.
Nobelmedaljen
Nobelprisens medaljer, i Sverige preget av Myntverket (1902–2010) og Svenska Medalj (fra 2012) og i Norge av Den Kongelige Mynt og Det Norske Myntverket, er registrerte varemerker for Nobelstiftelsen. Hver medalje har et bilde av Alfred Nobel i venstreprofil på den ene siden. Medaljene for fysikk, kjemi, medisin og litteratur har identiske baksider, med bildet av Alfred Nobel og hans fødsels- og dødsår. Nobels portrett vises også på forsiden av fredsprismedaljen og medaljen for økonomi, men med et litt annet design. For eksempel er prisvinnerens navn gravert på kanten av økonomimedaljen. Bildet på baksiden av en medalje varierer i henhold til hvilken institusjon som tildeler prisen. Baksidene av medaljene for kjemi og fysikk har samme design.
Seleneuplectus
Utbredelse
Slekten er beskrevet fra Uganda.
Nobelprisen
Nobelmedaljen
Alle medaljer laget før 1980 ble laget av 23 karat gull. Siden da har de blitt slått i 18 karat grønt gull belagt med 24 karat gull. Vekten av hver medalje varierer med verdien av gull, men gjennomsnitt på 175 g for hver medalje. Diameteren er 66 mm. og tykkelsen varierer mellom 5,2 og 2,4 mm. På grunn av den høye verdien av gullinnholdet og at de ligger ute på offentlig visning, er Nobelmedaljer utsatt for medaljetyveri. Under andre verdenskrig ble medaljene til de tyske vitenskapsmennene Max von Laue og James Franck sendt til København for sikker oppbevaring. Da Tyskland invaderte Danmark løste kjemikeren George de Hevesy dem opp i kongevann for å forhindre at de ble konfiskert av det nasjonalsosialistiske Tyskland og for å forebygge juridiske problemer for eierne. Etter krigen ble gullet utvunnet fra løsning og medaljene lagd på nytt.
Nobeldiplomet
Diplomet deles i Sverige ut av den svenske kongen og i Norge av lederen av Den Norske Nobelkomite. Hvert diplom et spesielt utformet av institusjonen som deler ut prisen, og de inneholder et bilde og en tekst som slår fast hvem som har vunnet prisen, gjerne med en tekst som forklarer hvorfor. Ingen av Nobels fredsprisvinnerne har noen gang hatt et sitat på sine diplomer.
Prispenger
Prisvinnerne blir tildelt en sum med penger i form av et dokument som fastslår hvilken sum som er tildelt når de mottar sine priser. Størrelsen på pengesummen varierer i tråd med hvor mye Nobelstiftelsen kan dele ut, men var i 2010 på 10 millioner svenske kroner. Dersom prisen deles mellom to personer i en spesiell kategori, deles også pengesummen likt mellom mottakerne. Dersom det er tre vinnere, kan komiteen velge å gi den ene halvparten til én av mottakerne og dele den andre halvparten mellom de to andre. Det er vanlig at fredsprisvinnerne donerer bort prispengene til et veldedig formål.
Mottakere
Mellom 1901 og 2010 er det delt ut 543 nobelpriser til 840 mottakere.
Avslag på nobelpriser
To prisvinnerne har frivillig avslått sine nobelpriser. Jean-Paul Sartre ble tildelt litteraturprisen i 1964, men nektet å ta imot. Han uttalte da at «en forfatter må nekte seg selv å bli forvandlet til en institusjon, selv om den foregår i den mest ærefulle form». Den andre er Le Duc Tho, som ble tildelt fredsprisen i 1973 for sin rolle i de vietnamesiske fredsforhandlingene i Paris-avtalen. Han avslo, og hevdet at det ikke var noen faktisk fred i Vietnam.
Nobels minnepris i økonomi
I 1968 feiret Sveriges Riksbank sitt 300-årsjubileum ved å donere en stor sum penger til Nobelstiftelsen, som skulle brukes til å opprette en pris til ære for Nobel. Året etter ble Nobels minnepris i økonomi delt ut for første gang. Det kongelige svenske vitenskapsakademiet ble ansvarlig for å velge prisvinnere. De første prisvinnerne ble Jan Tindbergen og norske Ragnar Frisch «for å ha utviklet og anvendt dynamiske modeller for analyse av økonomiske prosesser». Selv om det ikke teknisk er en nobelpris, er den identifisert med tildelingene. Dens vinnerne blir annonsert med de øvrige mottakerne, og prisen blir tildelt på den svenske tildelingsseremonien. Styret i Nobelstiftelsen bestemt at etter denne tilføyelsen, ville det ikke tillate ytterligere nye premier.
Dobbeltvinnere
Til nå har fire personer fått nobelprisen to ganger:
Trichexocentrus
Trichexocentrus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er kjent fra Kamerun.
Systematisk inndeling
Arten blir ofte plassert i slekten Exocentrus.
Razi Mhiri
Razi Mhiri (født 9. april 1961) er en tunisisk volleyballspiller.
University of Malta
University of Malta (maltesisk: L-Università ta' Malta ) er Maltas eneste universitet, etablert 22. november 1769. Det tilbyr studieprogrammer på bachelor-, master- og doktorgradsnivå.
Historie
Universitet ble offisielt grunnlagt i 1769, men historien til universitet er eldre. Det ble først grunnlagt som jesuitthøyskolen Collegium Melitense, etablert 1592. I 1597 flyttet skolen til en nyoppført bygning, den er i dag den eldste bygningen på universitetets campus og har vært i kontinuerlig bruk siden, kun med noen mindre avbrytelser. Når jesuittene ble utvist fra Malta i 1768 ble alle ordenens eiendeler konfiskert og skolen ble omgjort til en offentlig høyskole.
Ambra Sabatini
Ambra Sabatini (født 19. januar 2002 i Livorno) er en italiensk parafriidrettsutøver, som konkurrerer i sprintløp. Han ble paralympisk mester på 100 meter under Paralympiske sommerleker 2020 i Tokyo.
Hun konkurrerer i klassen T63, som er en klasse for utøvere med amputasjon av én fot, over kneet.
Bakgrunn
Sabatini drev med friidrett, og den 5. mai 2019 var hun i en trafikkulykke på vei til trening, der hun og faren kjørte en scooter. De ble påkjørt av en lastebil, og ble skadet. Hun måtte amputere venstre fot over kneet etter ulykken. Hun begynte med parafriidrett etter amputasjonen.
Idrettskarriere
Hun deltok i Paralympic World Cup i Dubai i 2021, og satte der verdensrekord på 100 meter i sin klasse, med 14,59 sekunder.
Hun deltok i Paralympiske sommerleker 2020, som ble arrangert i Tokyo i 2021, og vant der 100 meter T63 med ny verdensrekord på 14,11 sekunder.
Dokka Opp
Dokka Opp er et motbakkeløp i Modum som arrangeres av Modum FIK. Løpet ble første gang arrangert i 2002.
Løypa starter ved Tyrifjord Hotell på 66 meters høyde, og har målgang ved Hvalsnatten på 587 meter. Løypa er 3 km lang og går like ved Vikersund Hoppsenter. Frem til 2007 var løypa noe kortere med målgang ved Hvalsdammen.
Guy Charlemagne
Guy Charlemagne er et fransk champagnehus basert i Le Mesnil-sur-Oger.
Virksomheten startet i 1892, og pr. 2013 produserer Guy Charlemagne 130 000 flasker i året. 30% av produksjonen selges i Frankrike, mens 70% går til eksportmarkedet.
Omtrent av Guy Charlemagnes produksjon er «standardvarianten» Blanc de Blancs Brut, og omtrent halvparten av denne går til Norge. Dette har gjort Guy Charlemagne til Norges mest solgte champagne i flere år.
Den Gaadefulde
Den Gaadefulde En Kjærligheds-historie fra Nordland er forfatteren Knut Hamsuns debutarbeide. Denne lille boken ble utgitt i 1877 av bokhandler Mikael Urdal i Tromsø, og solgte meget beskjedent. Den ble utgitt på nytt av Hamsun-Selskapet i 2004. Den første oversatte utgaven av boken kom på fransk i 2005.
Om denne boka sa han selv, idet han også nevnte noen andre av de tidlige bøkene sine: «Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»
Volumetrisk effekttetthet
I forbrenningsmotorer med stempelmekanisme er volumetrisk effekttetthet, eller effekt per fortrengte volum, et viktig mål på motorenes spesifikke effekt, det vil si ytelse per liter sylindervolum.
Randbladmåler
Randbladmåler (Thalera fimbrialis) er en sommerfugl som tilhører familien egentlige målere (Geometridae). Denne gulgrønne arten kan kjennes på at vingenes ytterkant er gulaktig, og at bakvingen har en avrundet, grunn innskjæring på yttersiden. I Norge er den ganske sjelden, funnet bare ved Oslofjorden og noen få steder på Sørlandet. Den blir vurdert som Sårbar (VU) på Norsk rødliste for arter.
Utseende
En middelsstor (vingespenn 24 – 30 mm), slank, gulgrønn måler. Vingenes ytterkant er gulaktig, hårfrynsene langs kanten er vekselvis hvite og rødbrune. Forvingen har to hvite tverrlinjer, bakvingen bare en slik linje. Bakvingens ytterkant er noe innskåret i midten. Larven er lang og tynn, grønn med en brunrød ryggstripe som noen ganger er brutt opp til en rekke av flekker. Hodet er delt i to av en dyp kløft i midten. På det fremste kroppsleddet sitter det et par pigger som stikker opp over hodet.
Levevis
Randbladmåleren finnes på tørre strandenger. Larvene kan leve på mange ulike slags urter, de viktigste næringsplantene er trolig ryllik (Achillea millefolia) og markmalurt (Artemisia campestre). Arten kan være truet ved at denne type miljøer er sterkt utsatt for ferdsel og nedbygging i sammenheng med ferieaktiviteter.
Utbredelse
Arten finnes i Europa, bortsett fra lengst i nord, videre østover til Korea og Øst-Sibir. I Norge er den bare funnet ved Ytre Oslofjord og noen få steder på Sørlandet vestover til Tromøya ved Arendal.
Rødlistevurdering
Randbladmåler lever på mange ulike urter. Biotopen er tørrenger nær kysten. I Østfold er den også påvist på noen få lokaliteter et stykke inne i landet. Arten er kjent fra cirka 40 lokaliteter fra Arendal i Aust-Agder til omkring midtre Oslofjord. Trusler mot arten er tråkk, slitasje, gjengroing og utbygging. Disse påvirkningene fører til at forekomstene reduseres og fragmenteres. Arten rødlistes i 2021 som nær truet NT.
Gråbrysttanagar
Gråbrysttanagar (Chlorospingus semifuscus) er en spurvefugl i slekten Chlorospingus i familien buskspurver.
Underarter og utbredelse
Det er beskrevet to underarter av gråbrysttanagar: :
Mende bispedømme
Mende bispedømme er et katolsk bispedømme i Frankrike. Det ble opprettet i det 3. århundre.
Fra 1096 til revolusjonen i 1789 hadde biskopen av Mende verdslig makt som greve i området Gévaudan.
Galvė
Galvė er en innsjø nordøst i Trakai i Litauen. Innsjøen har 21 øyer og en av dem huser Trakai slott. På øya Bažnytėlė er det ruiner av en gammel ortodoks kirke.
Gullruten beste humorprogram
Beste humorprogram er en av prisklassene under prisutdelingen Gullruten. Klassen er blitt delt ut siden starten av utdelingen i 1998. Frem til og med 2023-utdelingen har NRK vunnet prisen ved 15 av 26 prisutdelinger mens TVNorge/Warner Bros. Discovery og TV 2 har henholdsvis seks og fire ganger. Programmet Nytt på nytt har vunnet klassen tre ganger mens Åpen post, Torsdag kveld fra Nydalen og Helt perfekt har alle vunnet to ganger.
Klassen har også hatt navnet beste humorprogram / situasjonskomedie (2001), beste humorprogram / satire (2002) og beste humor (2008-2010). Det har også vært beslektede klasser i 2000 under navnet beste situasjonskomedie og såpe (vunnet av Nr. 13) og i 2002 under navnet beste tv-drama / såpe / situasjonskomedie som ble (vunnet av Lekestue).
Verdenscupen i alpint 2019/20 — Kombinasjon menn — Bormio
Eksterne lenker
Offisiell resultatliste
Hlinkagarden
Hlinkagarden (slovakisk: Hlinkova garda) var det fascistiske og nasjonalistiske slovakiske folkepartis milits, aktivt fra 1938 til 1945. Garden var uppkalt etter den allerede avdøde Andrej Hlinka, katolsk prest og politiker. Hlinkagarden nøret en fanatisk antisemittisme og deltok i deportasjonene av jøder fra Slovakia til Auschwitz-Birkenau i 1942.
Slim Mehrizi
Slim Mehrizi (født 18. januar 1961) er en tunisisk volleyballspiller.
Han representerte Tunisia under Sommer-OL 1984 i Los Angeles, hvor han ble nummer 9.
Ringvollklinikken
Ringvoll Klinikken er et privat behandlingssenter med hovedavdeling på tettstedet Ringvoll i Indre Østfold kommune i Viken, samt en avdeling i Pilestredet Park i Oslo.
Kumru
Kumru er en by med 29 645 innbyggere (2017) i den tyrkiske provinsen Ordu. Den ligger nordøst for Akkuş, nordvest for Korgan, sør for Ünye, sørvest for Fatsa og vest for Ulubey.
Paille-maille
Paille-maille (også palle-maille, palle-malle eller pall mall) er et ballspill som spilles på en gressplen og som var utbredt i de høyere sosiale kretser i Vest-Europa på 1600- og 1700-tallet. Paille-maille var en forløper for krokket og golf.
Den vanligste forklaringen på navnet er at detkommer fra italiensk palla di maglio, pallamaglio, som bokstavelig betyr ball og kølle, altså «kølleball». Første ledd kan også komme fra fransk paille, se nedenfor.
Det ble spilt i en lang allé hvor en jernbøyle var satt opp i hver ende. Spillet gikk ut på å slå en trekule, ca. 10 cm. i diameter, med en langskaftet trekølle fra startpunkte i den ene enden, gjennom alléen med så få så slag som mulig, og til slutt slå den gjennom bøylen i motsatt ende. Målet kunne også være en opphengt ring. I Frankrike kunne målet for spillet være en bue av strå (fransk: paille).
Paille-maille ble først utbredt i Italia, Frankrike og Skottland, og spredte seg deretter til England og andre deler av Vest-Europa på 1600-tallet. Navnet refererer ikke bare tll spillet, men også køllen og til alléen hvor det ble spilt. Mange byer hadde lange rette alléer eller promenader som kunne brukes til spillet og som i dag har navn som minner om hva de opprinnelig var. Disse finner vi igjen i Pall Mall og The Mall i London, i die Palmaille  i Altona ved Hamburg, i Rue du Mail i Paris, og i Maliebaan i Utrecht. Da spillet ikke lenger var populært, ble enkelte av disse «paille-mailles» benyttet som butikkgater, mens andre ble til skyggefulle promenader, fremdeles kalt mailles eller malls. Det er opphavet til det moderne navnet på kjøpesentre i USA, shopping malls. Et av de største er Mall of America i Bloomington, en forstad til tvillingbyene Minneapolis og Saint Paul i staten Minnesota, USA..
Nordre Gudbrandsdalen
Nordre Gudbrandsdalen var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordre Gudbrandsdalen valgte således én representant og én personlig vararepresentant.
Valgkretsen Nordre Gudbrandsdalen bestod av herredene Dovre, Lesje/Lesja, Skiaaker/Skjaak, Lom, Våge/Vaagaa, Nordre Fron, Hedalen/Heidal og Sell med rundt 20 000 innbyggere og 10 000 stemmeberettigede etter innføringen av kvinnelig stemmerett.
Valgresultat
(1)Stortinget forkastet valget, og nyvalg ble avholdt 24. februar 1919. Johan Castberg fikk flest stemmer i det ordinære valget, men ble også innvalgt for Søndre Gudbrandsdalen valgkrets.
DS «Vardvik»
DS «Vardvik» var et lasteskip bygget ved Stavanger Støberi & Dok som byggenummer 91. Skipet ble overlevert til Skipsreder Erling Marcussen & Co., Lyngør i mai 1930. Skipet var det siste som ble bygget ved verftet.
Klaus Ebner
Klaus Ebner (født 8. august 1964 i Wien, Østerrike) er en østerriksk forfatter og oversetter. Han skriver lyrikk på tysk og på katalansk.
Bjørg Storhaug
Bjørg Storhaug (født 9. mai 1962 ) er en norsk bonde og tidligere landslagsspiller i fotball fra Klepp i Rogaland.
I likhet med lillesøsteren Turid Storhaug (født 1968) spilte Bjørg på hjemstedet for Klepp IL som i sin tid ble ledet av deres bestefar Lars Storhaug. De er døtre av bonde, friidrettsmann og stortingspolitiker Lars Storhaug (født 1935) som var bror til turneren Åge Storhaug (1938–2012).
For Klepp IL vant hun 1. divisjon fotball for kvinner 1987.
Hun ga seg med fotballen i 1988. Etter karrieren har hun drevet bondegård.
Pitch (vinkel)
Pitch kan beskrives som rotasjonsvinkel i forhold til et gitt utgangspunkt rundt en akse.
Fartøy
Innen fartøydynamikk og kjøretøydynamikk viser pitch, på norsk også kalt stamping eller setting, til en rotasjon om den tverrgående aksen eksempelvis på en bil, båt eller fly. Mer spesifikt med flyving betyr dette rotasjonen om flyets horisontale tverrakse, altså flyets forandrede stilling (nese opp/ned), som typisk oppstår ved endring av høyderorets innstilling.
Porajmos
Porajmos (også skrevet Porrajmos, hvilket bokstavelig talt betyr fortærende i noen dialekter av rom-språk) er et rom-begrep innført av rom-forsker og aktivist Ian Hancock for å beskrive forsøket av det nasjonalsosialistiske Tyskland, Den uavhengige staten Kroatia og deres allierte å utrydde romanifolket i Europa som en del av holocaust.
Han Aijing
Han Aijing (kinesisk: 韓愛晶, pinyin: Hán Àijīng, født 14. september 1945 i Lianshui i provinsen Jiangsu i Kina) var en ledende rødegardist i Beijing under kulturrevolusjonen.
Han ledet rødegardistene med bakgrunn i Beijings aeronautiske institutt. Han måtte sone 15 år i fengsel for sin rolle i forfølgelse og tortur under kulturrevolusjonen.
Pitch (vinkel)
Propell- og turbinblader
Endring av pitch kan også bety å endre vinkelen på rotorbladene på et helikopter, en båt- eller flypropell, for å optimalisere virkningsgraden, som også, blant annet, bestemmes av forholdet mellom rotasjonshastighet og vehiklets fart. Endring av virkningsgraden ved forandring av pitch brukes også for å styre den aksialt rettede bevegelsen. Et helikopter kan, for eksempel, vris rundt den vertikale tverraksen ved bruk av halerotorens pitch.
Porajmos
Sigøynere har i flere samfunn blitt betraktet som en tyvaktig gruppe, og forfølgelsen og utryddelsen ble delvis begrunnet som et kriminalitetsforebyggende tiltak.
Allington (Dorset)
Allington er en landsby og verdslig sogn i Dorset i England. Den ligger 1,6 km nordvest fra byen Bridport som den fysisk er blitt en del av; mye av Allington ligger innenfor sognet Bridport. Landsbyen ble hovedsakelig grunnlagt på 1200-tallet, og dets sogn grenser mot Symondsbury, Bridport, Bradpole og Dottery. I henhold til folketellingen i 2011 har sognet 371 boliger, 339 husholdninger og befolkning på 766 innbyggere.
Porajmos
Porjamos kan også omtales som samudaripen.
Pitch (vinkel)
Propell- og turbinblader
På grunn av at hastigheten på en propell øker fra sentrum mot ytterkanten er den faste vinkelen, pitchen, avtagende utover for beste totale virkningsgrad.
Allington (Dorset)
Historie
I Domesday Book for 1086 ble Allington omtalt som Adelingtone; den hadde 21 husholdninger, 3 plogland, 10 acre (4 hektar) med gressland og en mølle.
Porajmos
Andre verdenskrig i Norge
Fremmedloven av 1927 gjorde det mulig å nekte sigøynere og omstreifere adgang til Norge: «Sigøynere og andre omstreifere som ikke kan godtgjøre å ha norsk statsborgerskap, skal nektes adgang til riket.» Denne «sigøynerparagrafen» ble fjernet i 1956.
Björn Ferry
Björn Lars Johannes Erik Ferry (født 1. august 1978 i Stensele) er en svensk tidligere skiskytter.